Cum au ajuns românii să fie umiliti şi ucişi la Stalingrad. Decizia controversată a maresalului Antonescu în 
urma căreia şi-au pierdut viata 150.000 de soldaţi 3 aprilie 2016, 04:04 deCosmin Pătraşcu Zamfirache 


Armata română a însoţit, în cel de-Al Doilea Război Mondial, aliaţii germani, în campania contra Rusiei 
Sovietice. Deşi erau prost echipați şi cu o organizare precară, soldaţii români au fost aruncaţi în cumplita 
bătălie de la Stalingrad. A urmat o înfrângere dezastruoasă şi umilitoare. ŞTIRI PE ACEEAŞI TEMĂ Regele 
Mihai, în vizită la Hitler: „Ridica tonul până la urlet, ca un ... În cel de-Al Doilea Război Mondial, România a 
fost iniţial aliata Germaniei Naziste. Condusă de mâna de fier a mareşalului Antonescu, România a urmat 
marea armată germană în tentativa sa de război fulger în stepele Rusiei. Maresalul Antonescu, conducătorul 
de facto al României, bătuse palma cu Hitler pentru a distruge URSS-ul. Soldaţii români au luptat cot la cot 
cu cei germani pentru cucerirea şi învingerea uriaşei puteri sovietice. Punctul de cotitură a acestei ofensive, 
dar şi a întregului război în est, a fost marcat în vara şi toamna anului 1942, cunoscută sub denumirea de 
bătălia de la Stalingrad. Mai precis după ce "războiul-fulger” german a dat greş în fata Moscovei, la 
Stalingrad a urmat o preluare a ofensivei de către „Armata Roşie“. Un adevărat tăvălug sovietic care a 
măturat totul în cale şi a însemnat de fapt începutul sfârşitului pentru Hitler. În urma acestei bătălii, România, 
despre care istoricul Florin Constantiniu spunea că a fost "prea mică pentru un război atât de mare”, a fost 
umilită. Mai precis, armata română distrusă şi măcelărită de sovietici. Peste 150.000 de soldaţi români şi-au 
pierdut viata la Stalingrad, Cotul Donului şi stepa calmucă. A fost cel mai mare dezastru pentru armata 
română, dar şi un moment de mare umilinţă, rămas în istoria universală în dreptul participării României la cel 
de-Al Doilea Război Mondial. Mulţi contemporani ai acelor evenimente, importanţi factori de decizie, dar şi 
specialişti actuali au contestat decizia mareşalului Antonescu, de a fi aruncat armata română prost echipată 
şi slab organizată în această ofensivă sinucigaşă. De fapt, s-au căutat mereu explicaţii pentru prezenţa 
românilor în stepele ruseşti şi la Stalingrad. De ce a intrat România în război alături de Hitler Prima 
întrebare care apăruse a fost dacă chiar a fost necesar ca România să intre în război alături de Hilter, contra 
URSS şi mai apoi chiar contra SUA şi contra Marii Britanii. Antonescu îşi justificase această decizie prin 
încercarea de a reconstrui România Mare şi de a recuceri teritoriile pierdute de România. Şi asta după 
marile pierderi teritoriale din 1940. Mai precis, în urma unei înţelegeri între Hitler şi Stalin, la începutul 
războiului, când cele două mari forte nu se aflau încă în conflict, Basarabia şi Bucovina de Nord, prin 
ultimatumul de la 26 iunie 1940, au fost înglobate în URSS. Mai apoi, prin dictatul de la Viena din 30 august 
1940, România pierdea jumătate din teritoriul Transilvaniei, în favoarea Ungariei, o amputare teritorială 
executată tot cu acordul lui Adolf Hitler. Aceste pierderi teritoriale au dus de altfel la abdicarea lui Carol al 
II-lea ca rege al României şi preluarea puterii de către maresalul lon Antonescu. lar unul dintre scopurile 
declarate ale acestuia era recuperarea teritoriilor pierdute in 1940. lar în concepţia generalului, alianţa care 
se potrivea cel mai bine acestor scopuri era cea cu Germania nazistă. Şi asta mai ales faţă de repulsia 
opiniei publice vizavi de o eventuală participare alături de URSS la război, dar şi a faptului că Germania se 
afla în război cu această mare putere din est. Pentru istoricii moderni, decizia mareşalului a fost una 
idealistă. „Generalul, aşa cum s-a arătat, voia să refacă frontierele României Mari şi, mai ales, să obţină 
anularea dictatului de la Viena. El îşi imagina că dovedindu-i lui Hitler o loialitate perfectă, că forjând o fratie 
de arme româno-germană trainică îl va determina pe Fuhrer să revină asupra deciziei dată la Viena la 30 
august 1940. Credinţă naivă, pentru că sentimentalismul nu-şi are locul în politică. Schimbul de scrisori 
dintre Hitler şi Antonescu privind operaţiile militare dincolo de Nistru relevă această percepţie anacronică a 
lui lon Antonescu, potrivită rânduielilor cavaleresti din evul mediu”, scria istoricul Florin Constantiniu în 
lucrarea sa "O istorie sinceră a poporului român”. Mai mult decât atât, Antonescu însuşi arăta, atunci când a 
fost judecat de Tribunalul Poporului în 1946, că nu avea de ales şi că era presat să facă această alianţă. 
„Nu aveam nici o altă ieşire. România era total izolată. La toţi miniştrii străini la care m-am adresat, toţi mi-au 
refuzat orice sprijin”, preciza Antonescu. De altfel mareşalul a dat de înţeles prin diplomaţii săi, marilor puteri 
precum Marea Britanie sau SUA, că nu are nimic de împărţit cu nimeni, în afară de URSS. Practic România 
nu se afla în război decât cu Rusia, chiar dacă odată cu intrarea în alianţă cu Germania nazistă relaţiile cu 
Anglia şi SUA se răciseră. Pe 22 iunie 1941, armata română se alătura trupelor Germaniei naziste în mare 
campanie din est. Prima operaţiune de eliberare a Basarabiei şi Bucovinei de Nord se numea „Operaţiunea 
Munchen”. Gloria de dinaintea dezastrului Soldaţii români au impresionat mereu. Din Războiul de 
Independenţă până în cel de-Al Doilea Război Mondial. S-au remarcat prin curaj şi pricepere pe câmpul de 
luptă, dar şi prin eroism. Drumul trupelor române în ofensiva contra URSS a fost la început presărat de 
victorii şi de glorie. Ofițerii şi comandanții germani erau impresionați de capacitatea de luptă, dar şi de 
curajul armatei române. "Deşi nepregătită pentru o încleştare de amploarea celei din Est, armata română a 
făcut faţă onorabil situaţiilor dificile de pe front. Hitler îi spunea ambasadorului Spaniei la Berlin, Espinoza, la 
12 august 1941, că trupele române sunt «absolut extraordinare» şi că generalul Antonescu «a făcut 
minuni»”, scria Florin Constantiniu în lucrarea amintită. Mai mult decât atât, ecoul vitejiei şi calităţii 
soldatului român, din aceea fază a războiului, a rămas până după încheierea păcii. De exemplu generalul 
Hans Speidel a răspuns la întrebarea „Care au fost cele mai bune trupe ale Axei în afară de germani? 
Finlandezii, croații, ungurii?", pusă de un jurnalist, afirmând că „Niciunul din aceştia. Românii. Daţi-le şefi 
buni şi nu veţi găsi trupe mai bune". Trupele române înving relativ uşor trupele sovietice din Basarabia şi 


Bucovina de Nord şi dau singure, fără ajutor german, bătălia de la Odessa de pe 18 august-16 octombrie 
1941. Afost o mare victorie românească, dar plătită scump cu peste 98.000 de morţi, răniţi şi dispăruţi. De 
altfel, România îşi atinsese parţial obiectivul. A recuperat Basarabia şi Bucovina de Nord şi, mai mult decât 
atât, a mai adăugat la teritoriu. La 30 august 1941 printr-un acord româno-german, semnat la Tighina, 
România ocupa teritoriul dintre Nistru şi Bug, denumit Transnistria. Deciziile care au adus dezastrul 

Pentru oamenii politici, pentru diplomaţi dar şi pentru marile puteri europene, Antonescu trebuia să oprească 
ofensiva românească pe Bug. Cu alte cuvinte nu ar fi trebuit să meargă mai departe în stepele ruseşti. De 
altfel chiar Statele Unite în special toleraseră întreaga aventură românească contra aliatului lor, URSS, 
recunoscând legitimitatea recuceririi acelor teritorii româneşti. Erau dispuşi să accepte chiar şi instaurarea 
puterii româneşti pe Bug. Depăşirea acelei granite a însemnat însă războiul şi transformarea armatei 
române în carne de tun. „Sunt indicii că, cel putin în acea perioadă, guvernul SUA era dispus să accepte o 
prezenţă românească între Nistru şi Bug. Este sigur însă că guvernul SUA recunoştea că Basarabia şi 
Bucovina de Nord sunt «provincii româneşti», termen folosit în nota de răspuns din 25 septembrie semnată 
de subsecretarul de stat S. Wells. Atitudinea comprehensivă a SUA a fost compromisă prin depăşirea 
Bugului de către trupele române”, preciza Florin Constiniu. Mareşalul Antonescu nu a ţinut cont de acest 
lucru şi a împins armatele române, alături de cele germane, în ofensiva din stepele Rusiei şi în dezastrul de 
la Stalingrad, Cotul Donului şi Stepa Calmucă. Explicaţia mareşalului era dublă. De natură politică, adică 
îmblânzirea totală a URSS cu ajutorul nemților, pentru a evita o contraofensiva şi obţinerea Transilvaniei de 
Nord. Maresalul avea iluzia că, dacă va merge până la capăt cu Hilter, acesta îi va oferi acest teritoriu. 
"Din punctul de vedere al desfăşurării operaţiilor militare, oprirea pe un aliniament — în speţă Nistrul — 
înainte ca inamicul să fi fost înfrânt sau să manifeste intenţia de a cere pace era o imposibilitate de ordin 
strategic. La procesul său din 1946, Antonescu avea să citeze exemplul romanilor, care nu s-au mulţumit cu 
înfrângerea lui Hannibal, ci au mers în Africa pentru a distruge Cartagina, şi cel al lui Alexandru |, victorios 
asupra lui Napoleon în Rusia, dar care avea să-şi ducă, apoi, armatele până la Paris”, adăuga Constantiniu 
în "O istorie sinceră a poporului român”. De altfel, Antonescu declara că va merge până la capăt pentru 
Transilvania. „O voi lua înapoi şi fără dvs., căci dacă un popor de 16 1/2 milioane, ca cel român, nu ar fi în 
stare să dezrobească 11/2 milioane de fraţi, asupriti de o naţiune mai mică, nu ar merita să trăiască”. 
Decizia de a continua ofensiva în Rusia a fost sanctionata de americani şi englezi, care au declarat război 
României. Apoi pe plan intern, reprezentanţii partidelor politice s-au declarat total împotrivă. Însuşi, şeful 
Marelui Stat Major, generalul losif lacobici, şi-a dat demisia cand a ajuns de această decizie, motivandu-si 
gestul prin „nepopularitatea acestui război, departe de graniţele ţării şi prin problema nesigurantei militare 
fata de Ungaria”. Nesiguranta fata de Ungaria, venea după solicitarea lui Hitler din 29 decembrie 1941, care 
printr-o scrisoare îi cerea lui Antonescu trupe şi combustibil pentru continuarea ofensivei. Maresalul a trimis 
în est 15 divizii, adică întreaga armată reorganizată a României. Ceea ce lăsa ţara vulnerabilă. Umilirea 
unei armate prost echipate Istoricii sunt de acord că România nu putea face fata războiului în stepele 
Rusiei, mai ales cu dotarea de la aceea vreme. Totodată se vorbeşte chiar de ofiţeri incompetenti şi 
comandanţi slabi, care au dus zeci de mii de soldaţi buni şi curajoşi la moarte. Culmea, Antonescu a iniţiat 
această ofensivă sinucigasa, chiar dacă ştia că armata română este slab pregătită tehnic şi mai ales cu 
ofiţeri prost-pregatiti sau incompetenti. Această observaţie o face personal maresalul după lupta de la 
Odessa, care a dezvăluit de fapt limitele şi slăbiciunile armatei române. „De la soldatul şi ofiţerul cel mai 
tânăr şi până la cel mai bătrân au pierdut din prima zi a păşirii lor pe câmpul de luptă toată încrederea lor în 
şefi şi tot entuziasmul lor pentru luptă", spunea Antonescu. Totodată, acesta vede şi carentele de dotare. 
Antonescu a aruncat această armată în ofensiva aceea deosebit de grea. Una dintre explicaţii ar fi faptul că 
mareşalul s-a încrezut în promisiunile germanilor care s-au angajat ca, odată ajunşi pe front, soldaţii români 
să fie dotați cu armament german. De altfel Antonescu încerca să obţină acorduri economice şi politice cu 
Germania nazistă prin care să primească garanţii pentru efortul de război al României, în special prin 
cedarea Transilvaniei de Nord. Nu le-a primit, bineînţeles. Dar nici echipamentul şi armamentul necesar. 
Soldaţii români era despuati şi dezechipati în mijlocul unei stepe îngheţate. „Soldaţii au fost lipsiţi de 
echipament complet de iarnă. Nu au avut şube, îmbrăcăminte şi mănuşi. Rufăria a lipsit complet la mare 
parte din soldaţi”, se arăta într-o anchetă desfăşurată după înfrângerea catastrofală de la Cotul Donului şi 
citată de revista "Historia”. Totodată, armatei române îi lipsea total tehnologia de luptă anti-tanc. Practic, nu 
aveau cu ce lupta împotriva blidantelor şi uriaşelor tancuri sovietice. Au fost pur şi simplu carne de tun. „La 
Armata 3 existau 48 de tunuri antitanc de 75 mm, ceea ce însemna o piesă la 3-4 km de front, în condiţiile în 
care inamicul a atacat cu 12 tancuri pe km de front, iar Armata 4 avea 24 piese de 75 mm la un front de 250 
km, ceea ce însemna un tun la 10 km de front”, scriau Mihail Vasile-Ozunu şi Petru Otu în cartea „Înfrânţi şi 
uitaţi. Românii în bătălia de la Stalingrad“, apărută în 1999 la Editura lon Cristoiu. O altă mărturie despre 
situaţia disperată a soldaţilor români aparţine lui Radu Mărculescu, sublocotenent în Armata a 3-a distrusă 
în bătălia de la Cotul Donului. Acesta spune că românii nu avea efectiv cu ce să se apere şi să lupte contra 
mulţimii de tancuri sovietice. „Singura soluţie era să atacăm cu echipele noastre de Vânători care erau 
constituite deja şi antrenate să arunce sub şenile pachete cu grenade. Erau create trei echipe. Fiecare din 
noi îşi avea echipa lui. Ţinând seama de ceaţă şi de lanul înalt de secară prin care tancurile trebuiau să 
evolueze, şi ajutaţi şi de putin noroc, era cu putinţă să ne apropiem nevazuti de car şi cu grenadele noastre 


să-i distrugem şenilele. Apoi un bidon cu benzină aprinsă sub motor l-ar fi scos definitiv din luptă. Era o 
soluţie disperată, plină de riscuri, mai ales la un atac simultan de mai multe tancuri, care s-ar fi putut apăra 
reciproc. Dar altă soluţie nu era”, precizează acesta în „Pătimiri şi iluminări din captivitatea sovietică“, citat şi 
de lon Cristoiu în articolul "Stalingrad: Românii dădeau cu ciocanul în tancurile ruseşti ca să le oprească!” 
din revista Historia. În aceste condiţii umilinţa armatei române a fost totală, fiind distrusă şi măcelărită. Mai 


mult decât atât, a fost scoasă responsabilă de nemti pentru înfrângerea lor. 

